***ห้าแพร่ง*** (อังกฤษ: *Phobia 2*) เป็นภาพยนตร์แนวสยองขวัญที่ออกฉายในปี พ.ศ. 2552 เป็นภาคต่อจาก *สี่แพร่ง* แต่จะถ่ายทอดผ่านภาพยนตร์สั้น 5 เรื่อง และมีการจัดฉายรอบสื่อมวลชนเมื่อวันที่ 31 สิงหาคม พ.ศ. 2552 ได้ถูกจัดระดับเรตติ้ง น15+ ณ โรงภาพยนตร์เอสเอฟ เวิลด์ ซีเนมา ศูนย์การค้าเซ็นทรัลเวิลด์ โดยมีการถ่ายทอดสดบรรยากาศงานผ่านเว็บไซต์ทางการของภาพยนตร์ นับเป็นภาพยนตร์ไทยเรื่องแรกที่มีการถ่ายทอดสดบรรยากาศการจัดฉายรอบสื่อมวลชนทางอินเทอร์เน็ต เป็นหนังสยองขวัญที่ทำสถิติรายได้เปิดตัวสูงที่สุดในประวัติศาสตร์ของวงการหนังไทย (14.9 ล้านบาท) และทำรายได้รวมจากการเข้าฉายในประเทศไทย 109.41 ล้านบาท (เฉพาะ กรุงเทพมหานคร ปริมณฑล และจังหวัดเชียงใหม่) และเป็นภาพยนตร์ซอมบี้ไทยเรื่องที่สอง ซึ่งในฉากดังกล่าวผู้ชายคนหนึ่งมีหน้าตาคล้ายๆกับลีออน สกอต เคนเนดี ในวีดีโอเกมเรื่อง*เรซิเดนต์อีวิล 4*

ที่มาของโครงการ
---------------

หลังจากที่ *สี่แพร่ง* ประสบความสำเร็จ เป็นที่รู้จัก ทำให้ทางทีมงานคิดว่าน่าจะทำเป็นแฟรนไชส์ (ภาคต่อ) ที่แข็งแรงได้ และได้ทำการประชุมกันโดยที่ผู้กำกับเดิมใน *สี่แพร่ง* ก็ยังมีเรื่องอยู่ ที่สนุกและคิดว่าน่าจะตอบโจทย์ในแง่ความแปลกใหม่ได้ ส่วนจาก 4 แพร่ง เพิ่มเป็น 5 แพร่ง เพราะชื่อว่าปีนี้ (2552) เลข 5 มาแรง 

โดยเริ่มจากผู้กำกับ 3 คนคือ บรรจง, ปวีณ, ทรงยศ และภาคภูมิกับวิสูตร ตามมาทีหลัง เริ่มประชุมกันทั้งวันทั้งคืนอยู่หลายวัน เรื่องแนวของหนัง สิ่งที่เป็นสาระที่ไม่เคยมีในหนังผีในโลกนี้มาก่อน นำเรื่องมาเสนอ 20-30 เรื่อง ขึ้นบนกระดาษแล้วนำมาต่อเนื่อง ช่วยกันคิดกัน แชร์แลกเปลี่ยนกัน โดยเรื่องที่เลือกมาเพราะเป็นเรื่องที่น่าสนใจ เป็นจุดสนใจของสังคม ณ ปัจจุบัน แล้วลองทำในมุมมองใหม่ ให้แตกต่าง 

โจทย์ของทุกเรื่องคือ ต้องเป็นหนังผี จบในตัวเอง น่ากลัว ต้องมีความแปลกใหม่

งานสร้าง
--------

### หลาวชะโอน

หลาวชะโอน เป็นชื่อของต้นไม้ตระกูลปาล์มที่มีรูปร่างสูงเรียว โดยในเรื่องนี้ได้ใช้เสาในการ "ตั้งเปรต" ในประเพณีสารทเดือนสิบ เป็นพิธีทำบุญแผ่ส่วนกุศลให้กับบรรพบุรุษและภูติผีต่าง ๆ โดยจัดอาหารคาวหวานไว้ที่บริเวณวัด เรียกว่า "ตั้งเปรต" ซึ่งต่อมาพัฒนาเป็นพิธี "การชิงเปรต" ที่เป็นขั้นตอนการอุทิศส่วนกุศลแก่เปรต โดยลูกหลานจะแย่งอาหารมากิน ซึ่งของที่แย่งมาได้ถือเป็นของเดนชาน การได้กินเดนชานจากวิญญาณบรรพบุรุษ เป็นการแสดงความรัก และสิริมงคล เป็นกุศลแก่ลูกหลาน

แนวคิดของตอน หลาวชะโอน มาจากความต้องการทำหนังผีที่หลากหลาย ให้ดูเป็นทางการ์ตูนจัด ๆ มีแนวทางในการเล่าเรื่องเยอะ ๆ มีการสร้างภาพเทคนิคพิเศษเข้ามาเกี่ยวข้อง และทดลองทำหนังผีที่เป็นแนวดราม่าการคัดเลือกนักแสดง สาเหตุที่เลือกน้องเก้าเพราะ เห็นว่ามีแววตาที่ดื้อ แต่มีความอ่อนแออยู่ในแววตา โดยคัดจากนักแสดง 200 กว่าคน

ทำเลถ่ายทำตอนนี้คือ อุทยานแห่งชาติเฉลิมรัตนโกสินทร์ ตั้งอยู่ในท้องที่อำเภอศรีสวัสดิ์ จังหวัดกาญจนบุรี และยังถ่ายทำในวัดกลางป่าที่จังหวัดกาญจนบุรี ซึ่งห่างจากถนนกว่า 3 กิโลเมตร ต้องเดินเลาะห้วยบึงเข้าไปถ่ายทำ

ฉากในเรื่องของการหลอกผี ต้องการให้เหมือนในหนังผีโบราณ ที่จะดูไม่ตัดต่อเยอะ แทบจะไม่มีคัตเลย โดยนักแสดงไม่เห็นตัวผีต้องจินตนาการว่ามีผี แล้วจึงมาใส่ซีจีภายหลัง ตอนหลาวชะโอน ใช้เวลาถ่ายทำราว 7-8 วัน

### ห้องเตียงรวม

ตอน "ห้องเตียงรวม" มีผู้กำกับคือ วิสูตร พูลวรลักษณ์ ที่เป็นผลงานการกำกับการแสดงครั้งแรกเมื่ออายุ 50 กว่าๆ ด้วยเหตุผลที่ว่า ยงยุทธ ทองกองทุนประสบอุบัติเหตุ ทางคุณจิระ มะลิกุลและผู้กำกับจีทีเอชจึงขอร้องให้มากำกับสักเรื่อง โดยในวันถ่ายทำ คุณจิระมาช่วยถ่ายกล้อง 2 และได้ ย้ง ทรงยศ ถ่ายภาพนิ่ง และเอส คมกฤษ มาช่วยเป็นแอ็กติงโค้ชให้นักแสดง

ตอน "ห้องเตียงรวม" มีอยู่ 141 ช็อต ใช้เวลาถ่ายทำ 2-3 วัน ถ่ายตั้งแต่ 6 โมงเช้าถึงตี 2

### Backpacker

แนวคิดของตอนนี้ จากบทสัมภาษณ์ ทรงยศกล่าวว่าชอบดูหนังแนวทริลเลอร์ จึงต้องการเน้นให้มีเนื้อเรื่องมีทิศทางไปทางทริลเลอร์ เดิมที ย้ง ทรงยศ ตอนเขียนเรื่องนี้มายังไม่ได้มองว่าใครจะเล่น โดยเริ่มมองดาราในค่ายก่อน และเห็นว่าคนอื่นดูผู้ดี คุณหนู ไฮโซ กันหมด เหลือเพียงคนเดียวที่พอเป็นเด็กท้ายรถได้คือ แน็ก ชาลี ไตรรัตน์ และถือเป็นบทบาทที่แน็กยังไม่เคย เล่น ส่วนใหญ่ในเรื่องนี้จะใช้การสื่อสารทางอารมณ์มาก กว่าบทสนทนา

สาเหตุการเลือกแบ็กแพ็กเกอร์เป็นคนญี่ปุ่น เดิมทรงยศคิดว่าถ้าเป็นฝรั่งจะเห็นชัดเจนกว่า แต่ต้องการให้ภาพรวมเป็นเอเชียทั้งหมด จึงลงมาที่ประเทศญี่ปุ่นที่เขาเจริญกว่าเรา ตอน Backpacker ใช้เวลาถ่ายทำ 7 วัน

### รถมือสอง

การคัดเลือกนักแสดง ที่เลือกนิโคล เพราะมีความเป็นแม่จริง ๆ และผู้กำกับโอ๋ ภาคภูมิ วงศ์ภูมิ เคยเห็นนิโคลเล่น *คืนไร้เงา* ก็ยังไม่ค่อยแน่ใจเพราะบทที่เล่นในเรื่องนั้นดูเรียบ ๆ นิ่ง ๆ แต่เมื่อเล่าเรื่องเสร็จให้นิโคลฟัง ก็น้ำตาคลอเนื่องจากคิดถึงลูกตัวเอง และคิดว่าน่าจะเล่นในอินเนอร์ในหนังได้ และลองให้เล่นดูในบทสุดท้ายที่เป็นฉากที่ยากมากที่ต้องร้องไห้ ก็เลือกรับทันทีเต๊นท์ที่ถ่ายทำ ถ่ายที่กาญจนาภิเษก และรถพัง ๆ กว่า 50 คันในเรื่องก็ได้มาจากสถานีตำรวจที่ชนคนตาย ที่จอดทิ้งไว้ แต่หมอประจำสถานีตำรวจก็ทำพิธีให้ สำหรับฉากผีติดล้อ มีที่มาจากข่าวตามหน้าหนังสือพิมพ์ที่เด็กโดนรถกระบะทับ

### คนกอง

จากกระแสตอบรับที่ดีของตอน "คนกลาง" ใน *สี่แพร่ง* แฟน ๆ อยากให้ทั้ง 4 คนกลับมาร่วมแสดงกันอีก จึงได้คิดเนื้อเรื่องใหม่ขึ้นมา โดยตัวละคร 4 คนไม่เกี่ยวข้องกับตัวละครใน "คนกลาง" (ไม่ใช่ภาคต่อหรือภาคก่อน) แต่นิสัยเหมือนเดิม ส่วนฉากกับชุด มีเนื้อหาเกี่ยวเนื่องกับเรื่อง *แฝด* คือเป็นเรื่อง *แฝด ภาค 2* ที่มีฉากหลังและชุดของมาช่าในเรื่อง *แฝด* โดยผู้เขียนจับทางในเรื่องกระแสตอบรับที่ดีได้ในเรื่องการเสียดสีล้อเลียนให้เพิ่มมากขึ้น เหมือนล้อเลียนในแง่การทำหนังผี เหมือนเป็นการอำตัวเอง อำการทำหนัง อำการคิดหนัง

นักแสดง
-------

นักแสดงจากเรื่อง ห้าแพร่ง แบ่งตามตอนต่าง ๆ จำนวน 5 ตอน


|  |
| --- |
| หลาวชะโอน
* จิรายุ ละอองมณี รับบท เป้
* ชุมพร เทพพิทักษ์ รับบท หลวงพ่อ
* เรย์ แมคโดนัลด์ รับบท หลวงพี่
* อาภาศิริ นิติพน รับบท แม่ของเป้

ห้องเตียงรวม
* วรเวช ดานุวงศ์ (แดน ดีทูบี) รับบท ตี้
* ฉัตรปวีณ์ ตรีชัชวาลวงศ์ รับบท นางพยาบาล
* เกชา เปลี่ยนวิถี รับบท คนชราที่นอนในห้องเดียวกัน
* สฤญรัตน์ โทมัส รับบท พยาบาลเวร

Backpacker
* ชาลี ไตรรัตน์ รับบท เด็กรถ
* สุธีรัชย์ ชาญนุกูล (บุ๋มบิ๋ม สามโทน) รับบท คนขับรถ
* อาคิโกะ โอเซกิ รับบท นักท่องเที่ยวสาวชาวญี่ปุ่น
* ยูกิ ทานากะ รับบท นักท่องเที่ยวชายชาวญี่ปุ่น

รถมือสอง
* นิโคล เทริโอ รับบท นุช
* ด.ช.พีรัชชัย รุมพล รับบท เต้ย
* สุชาดา พูนพัฒนสุข รับบท ผู้หญิงที่มาโวยวายเรื่องรถ
* กรุณา มอริส รับบท ผี
* วิโรจน์ เงาอำพันไพฑูรย์ รับบท ศพที่ตกลงมา

คนกอง
* มาช่า วัฒนพานิช รับบท พี่ช่า
* พงศธร จงวิลาส รับบท เผือก
* ณัฏฐพงษ์ ชาติพงศ์ รับบท เต๋อ
* อัฒรุต คงราศรี รับบท ชิน
* กันตพัฒน์ สีดา รับบท เอ
* พิจิตรา รัศมีชวลิต รับบท น้องเกด
* นิมิตร ลักษมีพงษ์ รับบท ผู้กำกับ

  |

การตอบรับ
---------

### การวิจารณ์

สำหรับเสียงวิจารณ์ อภินันท์ บุญเรืองพะเนา จากผู้จัดการออนไลน์ เปรียบเทียบ 5 แพร่งกับ 4 แพร่งว่า "5 แพร่ง อาจไม่ใช่ศูนย์รวมแห่งความหลอนเหมือน 4 แพร่ง แต่อย่างน้อยที่สุด มันได้รวมเอารสชาติและสีสันอันหลากหลายมาไว้ในเวลาร่วม ๆ 2 ชั่วโมง" *ข่าวสด* กล่าวเปรียบเทียบอีกว่า "มีคุณภาพระดับเดียวกับ "สี่แพร่ง" แต่มีการจัดเรียงลำดับเรื่องที่เหมาะสมกว่า" และกล่าวว่า "Backpackers ในแง่แนวคิดอาจมองได้ว่าแปลก และแหวกแนวออกไปจากเรื่องอื่น แต่หนังมีความสยองน้อยกว่าเรื่องอื่นอย่างเห็นได้ชัด" สำหรับ "หลาวชะโอน" อัญชลี ชัยวรพร จากเว็บไซต์ไทยซีเนมา พูดถึงตอนนี้ว่า "ถ้า 5 แพร่งไปฉายเมืองนอก ชาวต่างชาติจะต้องถามถึงผีเปรตใน หลาวชะโอน มากที่สุด ผีที่ฝรั่งไม่เคยเห็น"

ชาคร ไชยปรีชา จากนิตยสารฟิล์มแมกซ์ วิเคราะห์และวิจารณ์แต่ละตอนว่า "3 ตอนอย่าง "หลาวชะโอน" "Backpacker" และ "รถมือสอง" ดูเหมือนจะไปในทิศทางเดียวกัน คือจุดร่วมในการเดินเรื่องด้วยตัวละครผู้มีความผิดติดตัวที่ต้องมาเจอสถานการณ์ ส่วน "ห้องเตียงรวม" ไม่มีประเด็นอะไรชัดเจนในส่วนเนื้อเรื่อง เลี่ยงนำพาคนดูรู้จักกับตัวละครและมุ่งหน้าสู่การสร้างความกลัวกับคนดูล้วน ๆ กับ "รถมือสอง" ที่ยังไม่สามารถสร้างอารมณ์ร่วมให้เอาใจช่วยนุชได้อย่างเต็มที่ จนส่งให้หนังกลายเป็นการวมฉากผีโผล่จำนวนมากจนเฉียด ๆ ข้ามเส้นไปสู่ความเอือมระอา กับ "Backpacker" เลือกที่จะกระจายบทไปสู่ตัวละครมากมายจนไม่สามารถยึดเหนี่ยวตัวใดตัวหนึ่งได้อย่างชัดเจน ส่วนตอนที่กระจายบทให้ทุกตัวละครได้รับการเอาใจใส่ คือ "คนกอง" ซึ่งมีตัวช่วยด้วยการมาในรูปแบบหนังผีตลก ที่คนดูยังสามารถผูกติดกับตัวละครได้โดยง่าย แต่เหนือไปกว่านั้นคือการที่ทำให้ตัวละครทุกตัวกลายเป็นที่รักได้ "วิมลศักดิ์ ปัญชรมาศจากนิตยสารแฮมเบอร์เกอร์ กล่าวถึง "รถมือสอง" และ "ห้องเตียงรวม" ว่า "ดูจืดไปหน่อย"

### รายได้และการออกฉาย

*ห้าแพร่ง* ทำรายได้สุทธิจากการเข้าฉายในประเทศไทย (เฉพาะ กรุงเทพมหานคร ปริมณฑล และจังหวัดเชียงใหม่) จำนวน 109.41 ล้านบาท 

สำหรับการออกฉายในต่างประเทศ ออกฉายที่อินโดนีเซียเมื่อวันที่ 17 กันยายน จำนวน 5 โรง ก็ได้ขึ้นเป็นอันดับหนึ่ง 3 โรง และอันดับ 2 อีกสองโรง ในสิงคโปร์ออกฉายวันที่ 24 กันยายน ฉายถึง 23 รอบ ฉายทั้งสิ้น 24 โรง ติดอันดับ 2 บนตารางบ็อกซ์ออฟฟิสของสิงคโปร์ ออกฉายในมาเลเซียเมื่อวันที่ 4 พฤศจิกายน จำนวน 42 โรงติดอันดับ 4 ตารางบ็อกซ์ออฟฟิสของมาเลเซีย และยังได้ฉายที่ฮ่องกงและไต้หวัน นอกจากนั้นยังได้รับเชิญจากงานเทศกาลภาพยนตร์ "สตอก โฮล์ม อินเตอร์เนชั่นแนล ฟิล์ม เฟสติวัล" ประเทศสวีเดนด้วย

เพลงประกอบภาพยนตร์
------------------

* **คนที่ฆ่าฉัน** (ต้นฉบับโดย ซิลลี่ ฟูลส์) ขับร้องโดย ปกรณ์ ลัม วง Nologo

ดูเพิ่ม
-------

* สี่แพร่ง

อ้างอิง
-------

1. ↑  "รายเปิดตัวสูงสุดของหนังสยองขวัญไทย". คลังข้อมูลเก่าเก็บจากแหล่งเดิมเมื่อ 2009-09-12. สืบค้นเมื่อ 2009-09-10.
2. ↑  โอ้ลัลล้า รายได้รวมหนังไทย 2552 (+ อัปเดตโปรแกรมฉายปี 53) เก็บถาวร 2010-01-04 ที่ เวย์แบ็กแมชชีน deknang.com
3. 1 2 3  "5 แพร่ง 5 ผู้กำกับ รสชาติ ดีกรี", นิตยสารฟิล์มแมกซ์ ฉบับเดือนกันยายน พ.ศ. 2552 หน้า 99-103
4. ↑  5 แพร่ง @ เรื่องของเรื่อง [1/3] เรื่องของเรื่อง คลิปจากยูทูบ ตอนที่ 1
5. ↑  เบื้องหลัง 5 แพร่ง ตอน หลาวชะโอน คลิปยูทูบ
6. ↑  5 แพร่ง @ เรื่องของเรื่อง [2/3] คลิปจากยูทูบ
7. ↑  พาไปเที่ยว หลาวชะโอน ใน 5 แพร่ง
8. ↑  สยองเกล้า! เจอผีทุกฉาก dailynews.co.th
9. ↑  นิตยสารสตาร์พิก ฉบับแรก เดือนกันยายน 2552 หน้า 69
10. ↑  นันทขว้าง สิรสุนทร, "ถอดแว่น GTH", หนังสือพิมพ์กรุงเทพธุรกิจ จุดประกาย ฉบับวันที่ 11 กันยายน พ.ศ. 2552 หน้า 1
11. ↑  'ย้ง' กำกับโหด 'แน็ก' น้ำตาตก dailynews.co.th
12. ↑  นิตยสารสตาร์พิก ฉบับแรก เดือนกันยายน 2552 หน้า 70
13. ↑  5 แพร่ง @ เรื่องของเรื่อง [3/3] คลิปในยูทูบ
14. ↑  นิตยสารสตาร์พิก ฉบับแรก เดือนกันยายน 2552 หน้า 71
15. ↑  เบื้องหลัง 5 แพร่ง ตอน รถมือสอง คลิปจากยูทูบ
16. ↑  เบื้องหลัง 5 แพร่ง ตอน คนกอง คลิบในยูทูบ
17. ↑  อภินันท์ บุญเรืองพะเนา, (ว่าที่) หนังผีที่เจ๋งที่สุดแห่งปี!! : 5 แพร่ง/อภินันท์ เก็บถาวร 2016-03-05 ที่ เวย์แบ็กแมชชีน ผู้จัดการออนไลน์
18. ↑  5 แพร่ง เก็บถาวร 2016-03-04 ที่ เวย์แบ็กแมชชีน khaosod.co.th
19. ↑  5 แพร่ง thaicinema.org
20. ↑  ชาคร ไชยปรีชา, "5 แพร่ง ภัยมืด", นิตยสารฟิล์มแมกซ์ ฉบับเดือนตุลาคม พ.ศ. 2552 หน้า 60-62
21. ↑  วิมลศักดิ์ ปัญชรมาศ, "ห้าแพร่ง" นิตยสารแฮมเบอร์เกอร์ ฉบับเดือนตุลาคม พ.ศ. 2552 หน้า 146
22. ↑  "อันดับหนังทำเงินไทยปี2552". คลังข้อมูลเก่าเก็บจากแหล่งเดิมเมื่อ 2009-10-21. สืบค้นเมื่อ 2009-10-20.
23. ↑  หนังไทยในตลาดโลก thaicinema.org
24. ↑  '5 แพร่ง' แรงข้ามประเทศ  dailynews.co.th

แหล่งข้อมูลอื่น
---------------

* เว็บไซต์ภาพยนตร์ เก็บถาวร 2010-08-03 ที่ เวย์แบ็กแมชชีน
* ห้าแพร่ง ที่ thaicinema
* *5 แพร่ง (2009)* ที่สยามโซน

| * ด
* ค
* ก
ผลงานโดย จิระ มะลิกุล |
| --- |
| กำกับภาพยนตร์ | 
* 15 ค่ำ เดือน 11 (2545)
* มหา'ลัยเหมืองแร่ (2548)
* รัก 7 ปี ดี 7 หน (ตอน 42.195) (2555)

 |
| บทภาพยนตร์ | 
* สตรีเหล็ก (2543)
* 15 ค่ำ เดือน 11 (2545)
* มหา'ลัยเหมืองแร่ (2548)

 |
| กำกับภาพ | 
* สตรีเหล็ก (2543)
* สตรีเหล็ก 2 (2546)
* ห้าแพร่ง (2552)

 |
| อำนวยการสร้าง | 
* แฟนฉัน (2546)
* สตรีเหล็ก 2 (2547)
* แจ๋ว (2547)
* มหา'ลัยเหมืองแร่ (2548)
* วัยอลวน 4 (2548)
* เพื่อนสนิท (2548)
* เด็กหอ (2549)
* Seasons Change (2549)
* แก๊งชะนีกับอีแอบ (2549)
* หมากเตะรีเทิร์นส (2549)
* เก๋า..เก๋า (2549)
* 365 วัน ตามติดชีวิตเด็กเอ็นท์ (2550)
* สี่แพร่ง (2551)
* รถไฟฟ้า มาหานะเธอ (2552)

 |

| * ด
* ค
* ก
365 ฟิล์ม |
| --- |
| **คมกฤษ ตรีวิมล** • **ทรงยศ สุขมากอนันต์** • **นิธิวัฒน์ ธราธร** • **วิชชพัชร์ โกจิ๋ว** • **วิทยา ทองอยู่ยง** • **อดิสรณ์ ตรีสิริเกษม** |
| ภาพยนตร์ | 
* แฟนฉัน (2546)
* เพื่อนสนิท (2548)
* เด็กหอ (2549)
* Seasons Change (2549)
* หมากเตะรีเทิร์นส (2549)
* เก๋า..เก๋า (2549)
* สายลับจับบ้านเล็ก (2550)
* ปิดเทอมใหญ่ หัวใจว้าวุ่น (2551)
* หนีตามกาลิเลโอ (2552)
* ห้าแพร่ง (2552)
* รถไฟฟ้า มาหานะเธอ (2552)
* บ้านฉัน..ตลกไว้ก่อน (พ่อสอนไว้) (2553)
* Top Secret วัยรุ่นพันล้าน (2554)
* รัก 7 ปี ดี 7 หน (2555)
* คิดถึงวิทยา (2557)

 |
| ละคร | 
* ฮอร์โมนส์ วัยว้าวุ่น (ฤดูกาลที่ 1 • 2 • 3) (2556)
* จีทีเอช ไซด์ สตอร์รี่ (2556)
* STAY ซากะ..ฉันจะคิดถึงเธอ (2558)
* น้ำตากามเทพ (2558)

 |
| ดูเพิ่ม | 
* *คณะนิเทศศาสตร์ จุฬาลงกรณ์มหาวิทยาลัย*
* *จีเอ็มเอ็ม ไท หับ*

 |

| * ด
* ค
* ก
จีเอ็มเอ็ม ไท หับ (GTH) |
| --- |
| **บุคคลสำคัญ** | 
* วิสูตร พูลวรลักษณ์
* จินา โอสถศิลป์
* จิระ มะลิกุล
* ยงยุทธ ทองกองทุน
* ประเสริฐ วิวัฒนานนท์พงศ์
* เช่นชนนี สุนทรศารทูล
* 365 ฟิล์ม

 |
| **ภาพยนตร์** | 
* ชัตเตอร์ กดติดวิญญาณ (2547)
* แจ๋ว (2547)
* สายล่อฟ้า (2547)
* วัยอลวน 4 : ตั้ม-โอ๋ รีเทิร์น (2548)
* มหา'ลัย เหมืองแร่ (2548)
* เพื่อนสนิท (2548)
* เด็กหอ (2549)
* แก๊งชะนีกับอีแอบ (2549)
* โกยเถอะโยม (2549)
* Seasons Change เพราะอากาศเปลี่ยนแปลงบ่อย (2549)
* หมากเตะรีเทิร์นส (2549)
* เก๋า..เก๋า (2549)
* บอดี้ ศพ19 (2550)
* แฝด (2550)
* 365 วัน ตามติดชีวิตเด็กเอ็นท์ (2550)
* สายลับจับบ้านเล็ก (2550)
* ตั๊ดสู้ฟุด (2550)
* กอด (2551)
* ปิดเทอมใหญ่ หัวใจว้าวุ่น (2551)
* สี่แพร่ง (2551)
* รัก/สาม/เศร้า (2551)
* โปรแกรมหน้า วิญญาณอาฆาต (2551)
* ความจำสั้น แต่รักฉันยาว (2552)
* หนีตามกาลิเลโอ (2552)
* ห้าแพร่ง (2552)
* รถไฟฟ้า มาหานะเธอ (2552)
* บ้านฉัน..ตลกไว้ก่อน (พ่อสอนไว้) (2553)
* กวน มึน โฮ (2553)
* กระดึ๊บ (2553)
* Suck Seed ห่วยขั้นเทพ (2554)
* ลัดดาแลนด์ (2554)
* Top Secret วัยรุ่นพันล้าน (2554)
* ATM เออรัก เออเร่อ (2555)
* รัก 7 ปี ดี 7 หน (2555)
* เคาท์ดาวน์ (2555)
* พี่มาก..พระโขนง (2556)
* คิดถึงวิทยา (2557)
* ฝากไว้..ในกายเธอ (2557)
* ไอฟาย..แต๊งกิ้ว..เลิฟยู้ (2557)
* ฟรีแลนซ์..ห้ามป่วย ห้ามพัก ห้ามรักหมอ (2558)
* เมย์ไหน..ไฟแรงเฟร่อ (2558)

 |
| **ละคร** | 
* เนื้อคู่ (ประตูถัดไป) (2551)
* สายลับเดอะซีรีส์ (2552)
* เนื้อคู่ (อยากรู้ว่าใคร) (2553)
* หมวดโอภาส (2554)
* ATM 2 คู่เวอร์..เออเร่อเออรัก (2555)
* จีทีเอช ไซด์ สตอรี่ (2556)
* ฮอร์โมนส์ วัยว้าวุ่น (ฤดูกาลที่ 1) (2556)
* เนื้อคู่ (The Final Answer) (2557)
* ฮอร์โมนส์ วัยว้าวุ่น (ฤดูกาลที่ 2) (2557)
* เพื่อนเฮี้ยน..โรงเรียนหลอน (2557)
* STAY ซากะ..ฉันจะคิดถึงเธอ (2558)
* น้ำตากามเทพ (2558)
* มาลี เพื่อนรัก..พลังพิสดาร (2558)
* ฮอร์โมนส์ วัยว้าวุ่น (ฤดูกาลที่ 3) (2558)

 |
| **ผลงานอื่น** | 
* จีทีเอชออนแอร์
* ช่องวัน 31
* จีเอ็มเอ็ม 25

 |
| **คอนเสิร์ต** | 
* *Feel Good Music & Movie Concert* (2550)
* *GTH Fun Face* (2555)
* *ไทยประกันชีวิต Present GTH Day : Play It Forward* (2555)
* ลำซิ่งซิงเกอร์
* *STAR THEQUE GTH 11 ปีแสงคอนเสิร์ต*
* *บริษัทและกลุ่มธุรกิจในเครือ*

 |
| **ดูเพิ่มเติม** | 
* *แกรมมี่ภาพยนตร์*
* *จีเอ็มเอ็ม พิคเจอร์*
* *ไท เอ็นเตอร์เทนเมนต์*
* *หับ โห้ หิ้น ฟิล์ม*
* *จีดีเอช*
* *ที โมเมนต์*

 |